Алисон Лури

мини|Фотографија од Алисон Лури
**Алисон Стјуарт Лури** (анг: Alison Lurie; 3 септември 1926 година3 декември 2020 г.) ― американскa писателка и академик. За нејзиниот роман *„Странски афери“* од 1984 година ја добила Пулицеровата награда за белетристика. Иако е позната како романописец, таа исто така напишала и многу книги кои не се фикција, најчесто поврзани со детската литература и семиотиката на облекувањето.

## Живот и дело
Алисон Стјуарт Лури е родена на 3 септември 1926 година во Чикаго, а детството го поминала во Вајт Плејнс, Њујорк. Нејзиниот татко Хари Лоренс Лури бил социолог, а нејзината мајка Бернис Лури ( *роденото* Стјуарт) била новинарка и книжевен критичар. Нејзиниот татко по потекло бил од Латвија, а мајка ѝ била родена во Шкотска. Татко ѝ бил прв извршен директор на Националниот совет на еврејските федерации и фондови за благосостојба. Поради компликации при раѓањето, родена била глува на едното уво и со оштетување на мускулите на лицето. Во 1947 година, дипломирала историја и литература на Редклиф колеџот.

За време на студирањето Алисон Лури го запознала книжевниот критичар Џонатан Пил Бишоп, и се венчале во 1948 година. Бишоп подоцна предавал на Амхерст и на Универзитетот Корнел. Заедно имаат три сина и се развеле во 1984 година. Потоа се омажила за писателот Едвард Хауер. Дел од времето го поминувала во Лондон, дел во Итака и дел во Ки Вест на Флорида.

Во 1970 година, Лури започнала да предава на одделот за англиски јазик во Корнел, каде работела до 1979 година. Таа предавала литература за деца и пишување. Во 1981 година, го објавила научниот труд *Јазикот на облеката*, книга за семиотиката на облекувањето. Нејзините ставови во *Јазикот на облеката* во книжевноста се сметаат дека се на рамниште на *Модниот систем* на Ролан Барт (1985).

Лури починала од природна смрт, на 3 декември 2020 година, на 94-годишна возраст.

## Библиографија

### Романи

* *Love and Friendship* (1962)
* *The Nowhere City* (1966)
* *Imaginary Friends* (1967)
* *Real People* (1969)
* *The War Between the Tates* (1974)
* *Only Children* (1979)
* *Foreign Affairs* (1984)
* *The Truth About Lorin Jones* (1988)
* *Women and Ghosts* (1994)
* *The Last Resort* (1998)
* *Truth and Consequences* (2005)

### Детски колекции

* *The Oxford Book of Modern Fairy Tales* (1975)
* *Clever Gretchen and Other Forgotten Folktales* (1980)
* *Fabulous Beasts*
* *The Heavenly Zoo*
* *The Black Geese*
* *The Cat Agent* (2023)

### Научни трудови

* *The Language of Clothes* (1981)
* *Don't Tell the Grown-Ups* (1990)
* *Familiar Spirits* (2001)
* *Boys and Girls Forever* (2003)
* *The Language of Houses: How Buildings Speak to Us* (2014):
* *Words and Worlds: From Autobiographies to Zippers* (2019)

## Награди и почести
* 1963–1964: Соработник на Фондацијата Јадо 
* 1965: Соработник на фондацијата Гугенхајм 
* 1966: Соработник на Фондацијата Јадо 
* 1967: Соработник на фондацијата Рокфелер 
* 1978: Книжевна награда од Американската академија за уметности и литература 
* 1985: Пулицерова награда за белетристика 
* 1989: Prix Femina Étranger 
* 1989: Избрана за член на Американската академија за уметности и литература 
* 2005: Избрана за член на Американската академија за уметности и науки 
* 2006: Почесна диплома од Оксфордскиот универзитет 
* 2007: Почесна диплома од Универзитетот во Нотингем 
* 2012–2014: Автор на државата Њујорк 

## Наводи

## Користена литература

* 
* 
* 

## Надворешни врски

* 

Категорија:Американски книжевни критичари
Категорија:Членови на Американската академија на уметностите и науките
Категорија:Професори на универзитетот „Корнел“
Категорија:Починати во 2020 година
Категорија:Родени во 1926 година
Категорија:Добитници на Пулицерова награда
Категорија:Американски романописци